הסכם מפיץ עצמאי

למען הסר ספק הסכם מפיץ עצמאי זה הינו חוזה מחייב בין המפיץ (להלן: **המבקש ו/או המפיץ**)

לבין חברת נטורל צ'וייס ישראל בע"מ (Natural Choice) או חברות הבנות של החברה בעולם (להלן: **החברה**)

הסכם זה נועד להסדיר את מערכת היחסים וההסכמות בין המפיצים לחברה והוא מבטל כל דבר שנאמר בעל פה או במצגת או בכתב בטרם הסכם חתימה על זה, כל הכתוב בהסכם זה נכתב בלשון זכר מטעמי נוחות בלבד ומיועד לנשים וגברים כאחד.

בעת ההרשמה לאתר המשרד האחורי של החברה (Back Office) בכתובת האתר [www.NaturalChoice.Biz](http://www.NaturalChoice.Biz) או בחתימה על הסכם זה, במסמך אלקטרוני או ידני, **הנרשם מצהיר כי הוא מבקש להצטרף כמפיץ עצמאי בחברה**.

**בעצם הבקשה להתקבל כמפיץ עצמאי המבקש מקבל על עצמו מראש וללא הסתייגות ומתחייב לעמוד בכלל התנאים והנהלים של החברה**, ומקבל על עצמו את כלל החוקים הנוגעים לחברה או לפעילות החברה בכל הנוגע ל: מוצרי החברה, כללי השיווק ופרסום, הכללים לצרוף לקוחות ומפיצים לחברה, כללי תוכנית התגמול, כללי האתיקה המקצועית של החברה. כפי שכל אלו מופיעים בהסכם להלן ומעודכנים מעת לעת באתר החברה.

המפיץ קרא בעיון ומקבל על עצמו את תוכנית התגמולים של החברה (להלן: **תוכנית התגמול**) ואת מסמך הכללים והנהלים של החברה למפיצים (להלן: **כללים ונהלים**) והוא מקבל על עצמו את אלו ללא כל הסתייגות.

**מבוהר בזאת כי בחתימה על הסכם זה**, בין באופן אישור אינטרנטי או באמצעות חתימה על מסמך אלקטרוני או באמצעות חתימה על מסמך ידני המפיץ מאשר כי קרא הסכם זה בעיון רב וכי הוא מקבל על עצמו מרצונו החופשי את כל הכללים והנהלים בנוגע לזכויות והתחייבויות המפיץ עצמאי בחברה כפי שהם המופעים בהסכם זה.

**לצורך כל אלו המפיץ מצהיר ומסכים:**

1. קראתי בקפדנות ובעיון רב את המסמכים הבאים **הסכם המפיצים** זה, את מסמך **תוכנית התגמול** של החברה וכן את מסמך **הכללים ונהלים** של החברה ואני מצהיר כי הם מקובלים עלי וכי אני מתחייב לפעול על פי כל הכללים המופיעים במסמכים אלו.
2. כמו כן ידוע לי כי שלושת מסמכים אלו יחד או לחוד עשויים להשתנות מעת לעת ואני מתחייב להתעדכן ולפעול על פי הסכם המפיצים, תוכנית התגמול והכללים והנהלים כי שיתפרסמו באתר החברה מעת לעת.
3. אני מצהיר כי אני בגיר, ברשות עצמי, מעל גיל 18 וכי לא חלה עלי כל מגבלה להתקשר בהסכם זה.
4. אני מצהיר כי כל הפרטים שסיפקתי לחברה באמצעות טופס ההרשמה הינם אמת וכי ברור לי כי כל מצג שווא או מסירת פרטים שאינם נכונים בכוונה או בשגיאה עשויים להביא להפסקת הסכם זה מצד החברה.
5. ידוע לי כי מפיץ עצמאי יכול להירשם לצורך דווחי מס כעצמאי או כתאגיד, ידוע לי כי במקרה של מפיץ עצמאי הנרשם כתאגיד, החותם בשם התאגיד מתחייב כי התאגיד הינו תאגיד חוקי במדינת ישראל וכי אני מוסמך יחיד לפעול בשם התאגיד וכי אני מעל גיל 18 וכי אני ערב באופן מלא ומוחלט לכל התחייבויות התאגיד. ידוע לי ומוסכם עלי כי בכל במקרה של ספק החברה מצד החברה בנוגע לתאגיד זה, רשאית החברה לדרוש ולקבל אישור עו"ד לגבי עצם קיום התאגיד ובעלי זכויות החתימה בשם התאגיד.
6. אני מצהיר כי מספר הזהות שלי או מספר התאגיד או מספר העוסק מורשה, או מספר אישור עבודה במקרה של עובד זר בישראל, המסופק בעת מילוי טופס הבקשה הינו המספר הרלבנטי לצורך דיווח לשלטונות המס בישראל וכי ידוע לי כי החברה תאשר מפיץ אחד בלבד לכל מספר זהוי / מספר תאגיד / מספר עוסק מורשה.
7. אני מצהיר כי לא ההיתי מפיץ של החברת האם או אחת מחברות הבת של החברה בעבר וכן כי לא ההייתי שותף בחברה, בעל מניות בחברה, בעל תפקיד בחברה, או נושא משרה בחברה במשך תקופה של שישה חודשים בטרם חתימה על הסכם זה.
8. הנני מצהיר ומסכים כי עצם קבלתי כמפיץ עצמאי של החברה בכפוף לאישור החברה לקבל אותי כמפיץ עצמאי במסגרת החברה בכפוף לכל הכללים המופיעים בהסכם זה וכי החברה יכולה לסרב לבקשה זו.

**זכויות המפיץ**

1. כמפיץ עצמאי בחברה תהיה לי זכות:

1. לפעול כמפיץ עצמאי בכל המדינות בהם פעילה החברה.
2. למכור את מוצרי החברה ללקוחות על פי כללי המכירה ללקוחות.
3. לצרף לקוחות לאתר החברה ולזכות לעמלות על הרכישות מבצעים או שיבצעו לקוחות עלו בעתיד בכפוף לתוכנית התגמול כפי שמופיע בהמשך.
4. תהיה לי זכות לצרף לחברי חברי צוות נוספים כמפיצים עצמאיים של החברה זאת בכפוף לכך שהן עומדים בכללי החברה וכי החברה אישרה את בקשתם להתקבל כמפיצים עצמאיים.
5. המפיץ יהיה זכאי להקים ארגון הכולל לקוחות ומפיצים עצמאיים בעל אפשרות להתרחב בהתמדה במסגרת אתר ניהול המידע של החברה (להלן הארגון) כל זאת בכפוף לתוכנית התגמול של החברה.
6. המפיץ יהיה זכאי להרוויח עמלות ובונוסים מהלקוחות והמפיצים בארגון שלו כל זאת בכפוף למופיע בתוכנית התגמול של החברה.
7. המפיץ זכאי להמשיך ולהרוויח עמלות מהחברה כל עוד הסכם זה בתוקף.

**תוכנית העמלות של החברה**

1. אני מבין ומאשר כי תוכנית התגמול של החברה מתארת תשלום עמלות ובונוסים על בסיס נפח הרכישות והמכירות שלי ושל המפיצים העצמאיים בארגון מתחתי כל זאת על פי המתואר בתוכנית התגמול.
2. ידוע לי ומסכם עלי כי כל העמלות הצפויות לי הם תוצאה של הקיף הפעילות שלי ושל המפיצים העצמאיים בארגון שלי וכי החברה אינה מתחייבת לכל הכנסה שהיא, להכנסה בסיסית או להכנסה בכלל.
3. אני מבין ומקבל כי החברה רשאית להכניס שינויים בתוכנית התגמול העשויים להשפיע על אחוז או על סכום העמלות שאקבל או על הזכות לקבל עמלות בכלל.
4. אני מבין ומסכים כי כל העמלות שאקבל כמפיץ עצמאי נובעים מתוך תוכנית התגמול של החברה והם למעשה מלא התמורה המגיעה לי בגין פעילותי כמפיץ ואני לא זכאי לכל תשלום או תמורה או זכויות בנוסף למופיע בתוכנית התגמול.

**איסור חמור להצהיר הצהרות בנוגע למוצרים**

1. אני מצהיר ומסכים כי כל מוצרי החברה הם מוצרי צריכה המיועדים לחוויה אישית בלבד והן אינם מוצרים רפואיים או טיפוליים מסוג כל שהו והם אינם באים להחליף או לבטל כל טיפול רפואי הניתן על ידי רופא או מטפל כל שהוא.

1. לפיכך אני מקבל על עצמי כי בעת שאני מציע את מוצרי החברה לרכישה לקוחות ו/או ללקוחות מועדפים ו/או לאנשים השוקלים לבקש ולהתקבל כמפיצם עצמאיים של החברה או לכל אדם אחר חל עלי איסור חמור: להצהיר הצהרות בנוגע לתועלת הבריאותית של המוצרים. או לבצע לאבחון טיפולי או רפואי כל שהוא על מנת להתאים את המוצרים ללקוח.
2. איסור חמור זה זה חל עלי גם אם בהכשרתי המקצועית אני רופא או מטפל מסוג כל שהוא וגם אם השתתפתי בקורסים, הדרכות, הכשרות או לימודים כל שהם מטעם החברה או שלא מטעם החברה.
3. הפרה של סעיפים אלו הינה הפרה חמורה של ההסכם זה וכי החברה עשויה להפסיק את פעולתי כמפיץ עצמאי של החברה.

**כללי מכירה ישירה של מוצרי החברה ללקוחות**

1. אני מצהיר בזאת כי ידוע לי כי כמפיץ עצמאי עומדת לי הזכות לרכוש את מוצרי החברה במחיר הנחה מהמחיר המומלץ ללקוחות, ולמכור את המוצרים אלו ללקוחות במכירה ישירה. זאת תחת הכללים המופיעים להלן.
2. אני בעת מכירה ישרה של מוצרי החברה ללקוחות אני מתחייב שלא להצהיר הצהרות לגבי התועלת בריאותית של המוצרים, לא לבצע אבחונים או טיפולים על שהם באמצעות המוצרים או בהקשר כל שהוא עם החברה או עם המוצרים.
3. אני מצהיר כי כאשר אני מוכר את המוצרים ישירות ללקוחות זו אחריות שלי לעמוד בכלל חוקי המכירות וחוקי המס במדינה בא אני פועל ואני מתחייב לעמוד בקבוע בחוק כולל הפקה של חשבוניות וקבלות ללקוחות ודיווח לשלטונות המס.

**הפנית לקוחות או מפיצים לאתר החברה**

1. למרות האמור כאן ידוע לי ואני מסכים כי כמפיץ עצמאי אני זכאי להפנות לקוחות או מועמדים להיות מפיצים לבצע רכישות ישירות מאתר החברה.
2. אני יודע ומסכים כי כאשר אני מפנה לקוחות ו/או מועמדים להיות מפיצים אל אתר החברה והם בפועל בצעו רכישות ישירות באתר החברה, מרגע זה הם לקוחות החברה, והחברה אחראית בלעדית לגבות מהם את התשלום, ספק להם מוצרים, להפיק להם חשבוניות וקבלות כחוק, ולדווח על פעולות אלו לשלטונות המס כנדרש על פי חוקי המדינה בה הם פועלים או המדינה בה פועלת החברה.
3. ידוע לי ומסכם עלי למרות שלקוחות או מפיצים אלו מופעים כלקוחות או מפיצים בארגון שלי באתר החברה ולמרות שאני עשוי להרוויח עמלות בגין רכישות או פעולות שלהם, למרות אלו לקוחות אלו הם לקוחות החברה, הם אינם לקוחות שלי, ואין לי זכות לפנות אליהם להניע אותם להפסיק לרכוש את מוצרי החברה או לרכוש מוצרים של חברות מתחרות.

**שימוש בחומרי פרסומי**

1. ידוע לי מוסכם עלי כי לצורך ביצוע פעילות שיווקית כמפיץ עצמאי בחברה אני זכאי להשתמש בחומרים השיווקיים ש **יוצרת ומפרסמת החברה** מפעם לפעם. כגון, אתר מידע, חוברת מוצרים, פלייר מוצר, וכן מצגות פוואר פויינט או אחרות.
2. אני יודע ומקבל כי כמפיץ של החברה חל עלי איסור חמור להציג מצגים כל שהם לגבי החברה, מוצרי החברה, ולא להציג הצהרות כל שהן, טענות או הבטחות בנוגע לחברה או למוצרי החברה או תוכנית התגמול של החברה וזאת למעט ומבלי להוסיף או לגרוע מהמופיע בפרסומים הרשמיים של החברה.
3. ידוע לי ומוסכם עלי כי חל איסור חמור על משלוח הודעות דוא"ל, הודעות קוליות, פרסום עלונים או פליירים או מודעות תליה או הודעות ווידאו, או כל חומר שיווקי או פרסומי אחר שהופק באופן פרטי המתאר את החברה, מוצרי החברה, משמש לפרסום מוצרי החברה, תוכנית התגמול של החברה עצמה.
4. ידוע לי ומוסכם עלי כי כל חומר פרסומי או שיווקי שאצור נדרש אישור מראש ובכתב של החברה לפני הדפסה והפצה וכי החברה רשאית שלא לאשר שימוש בחומר שיווקי כל שהוא.
5. ידוע לי ומוסכם עלי כי חל איסור חמור לפרסם בכל דרך שהיא הצהרות רפואיות, או ליחס סגןלות מרפא כל שהן למוצרי החברה או לפעילות החברה, או לסדנאות והקורסים המתקיימים במסגרת החברה, זאת למעט החומר המופע בפרוש ובבהירות בפרסומים הרשמיים של החברה.

**הסכמה כי אין יחסי עובד מעביד בין המפיצים לחברה**

1. אני המבקש להתקבל כמפיץ עצמאי במסגרת פעילות ארגון המפיצים של החברה, אני מבין ומסכים כי במידה והחברה תקבל את בקשתי להיות מפיץ עצמאי, לא קיימים כל יחסי עובד מעביד ביני לבין החברה. וכי ברור לי אני אינני זכאי לתנאים סוציאליים או אחרים מהחברה.
2. אני מצהיר ומסכים אי אני פועל כמפיץ עצמאי במסגרת פעילות החברה וכי אינני זכאי לכל זכויות כעובד החברה, שותף בחברה, או נציג רשמי של החברה.
3. אני מצהיר כי אני יודע ומסכים כי ואינני בעל זיכיון בלעדי מטעם החברה לפעול כמפיץ עצמאי בלעדי בשוק כל שהוא, מרחב גאוגרפי כל שהוא, מוצר כל שהוא, שיטה כל שהיא או תחום מוצרים כל שהוא.
4. אני מבין ומסכים באופן מלא כי החברה איננה מפקחת על פעולותיי כמפיץ עצמאי וכי אני פועל מיוזמתי הבלעדית ובהסכמת החברה כקבלן עצמאי, אני הקובע באופן בלעדי לעצמי בלבד את שעות עבודה שלי, ואת שיטות ודרך העבודה וזאת על פי שיקול דעתי הבלעדי.
5. אני מבין ומסכים כי אני אחראי בלעדית לניהול עסקי על פי החוקים מול רשויות המס והחוק בישראל ובכלל, אני אחראי בלעדית על כך שכל הכספים שאקבל מהחברה או מלקוחות בגין עמלות, בונוסים או תשלומים אחרים, באחריותי הבלעדית ועל חשבוני להתייעץ עם אנשי מקצוע בתחום המיסוי, להוציא חשבוניות וקבלות ולדווח כנדרש בחוק, כל זאת על פי כללי החברה.
6. אני מסכים כי כל חוות דעת מקצועית בענייני מיסוי שאקבל מרו"ח החברה, הנהלת החשבונות של החברה או עובדי החברה האחרים, במסגרת הרצאה או קורס כל שהוא או במסגרת פגישה אישית הינה חוות דעת כללית בלבד ואינה מחייבת וכי באחריותי ועל חשבוני בלבד להתייעץ עם אנשי מקצוע בתחום המיסוי.
7. אני מסכים ומצהיר כי אני אחראי בלעדית לתשלום כל ההוצאות והביטוחים הנובעים מעבודתי כמפיץ עצמאי של החברה כולל אך לא רק: הוצאות נסיעות, מזון, לינה, מחייה, כן הוצאות משרד, מזכירות, טלפון, שרותי משרד, וכן גם הפרשות סוציאליות, תשלומים לביטוח לאומי, תשלומים למע"מ, מס הכנסה, ביטוח תאונות אישיות, ביטוח צד ג', או כל הוצאה אחרת הנובעת מפעולותיי כמפיץ עצמאי של החברה.
8. אני מסכים ומצהיר כי אני לא זכאי לזכויות הנובעות מיחסי עובד מעביד לרבות פיצויי פיטורין, חופשה שנתית, הפרשות לקופות כל שהן, או לקרונות או לביטוחים או להוצאות סוציאליות כל שהן.
9. אני מצהיר ומסכים כי אני אחראי בלעדית לפעול באופן חוקי מול רשויות המס בישראל או במדינה בה אני תושב כולל דיווחים למע"מ, מס הכנסה, ביטוח לאומי ומס בריאות וכי אני אחראי בלעדית לכיסוי ביטוח אישי לרבות ביטוח תאונות אישיות, וביטוחים פנסיוניים נוספים.
10. אני מתחייב לפעל על פי הדין והחוק בישראל או במדינה בה אני תושב וכל זאת על חשבוני הפרטי בלבד.
11. אני מסכים ומצהיר כי אני איני רשאי לפעול בשם החברה, להתחייב בשמה.
12. אני מסכים ומצהיר כי אני איני ראשי להתראיין בשם החברה למעט אם קבלתי אישור בכתב מראש מהחברה.
13. אני מסכים ומסמיך את החברה בהתחייבות בלתי חוזרת להשתמש בשמי, תמונתי, הסיפור האישי שלי, השיתופים שלי בגין שימוש מוצרי החברה, השתתפות בקורסים או בסדנאות מטעם החברה. וזאת אני מוותר על טענה או תביעה לתשלום בגין שימוש בתכנים אלו.
14. כמפיץ עצמאי של החברה אני מצהיר ומתחייב כי אפעל תמיד מתוך אתיקה אישית, עסקית ומוסרית, כי אפעל בשיקול דעת ובצורה חוקית בלבד מבחינה כלכלית ופיננסית, כי לא אוציא כספים או אתחייב על התחייבויות כספיות בנוגע לכספים שאין באפשרותי להוציא למען קידום עסקי בכלל ועם החברה בפרט.
15. אני מתחייב לשמור על שמה הטוב של החברה, לא לפגוע בשמה הטוב או בתדמיתה של החברה או מוצריה, בסימנים המסחריים או במפיצים האחרים הפועלים במסגרת החברה. סעיף זה הינו סעיף יסוד בהסכם זה.

**תוקף ההסכם**

1. הסכם זה בתוקף כל עוד לא בוטל על ידי מי מהצדדים להסכם.
2. המפיץ רשאי לבטל הסכם זה בכל עת, מכל סיבה שהיא, באמצעות הודעה בכתב שתשלח לחברה.
3. החברה רשאית לבטל כל הסכם עם המפיצים במקרים הבאים:
4. הפרה חמורה של המפיץ את הסכם זה, את הכללים והנהלים של החברה.
5. ביצוע פעולות לא אתיות של המפיץ כנגד החברה, מפיצים אחרים, או לקוחות החברה.
6. במידה והמפיץ פועל בניגוד לחוק או כנגד הדרישות של רשויות החוק במדינה בה הוא פועל.
7. הודעת החברה על הפסקת הפעילות העסקית של החברה, הודעה על פרוק החברה.
8. אני מודע ומסכים בזאת כי במקרה של הפרה חמורה של הכללים על ידי המפיץ החברה רשאית לבטל הסכם זה עם המפיץ באופן זמני עד ברור העובדות או באופן קבוע לאחר ברור העובדות וזאת ללא תשלום פיצוי כל שהוא ולמפיץ לא תהיה כל טענה או תביעה בעניין.
9. אני מצהיר ומקבל כי לא העביר או אמחה את הזכויות או חובות הנובעות מהסכם זה לאף אדם ללא אישור בכתב ומראש של החברה וכי כל פעולה מסוג זה תהיה עילה להפסקה מיידית של הסכם זה מצד החברה.
10. אני מצהיר ומתחייב כי במקרה של ביטול, סיום או אי חידוש ההסכם אני מוותר על הזכויות שלי מכל סוג שהוא, זכויות כמפיץ עצמאי בחברה, זכויות ביחס לארגון שלי, וזכויות בגין כל עמלה או בונוס או מענק הנובעים מהמכירות או מכל פעילות אחרת שלי כמפיץ עצמאי העובד עם החברה.
11. ידוע לי כי במקרה של פטירת המפיץ חלילה יעברו הזכויות הנובעות מהסכם זה ביחס לנקודת ההפצה של המפיץ לנציג מוסכם מטעם יורשיו החוקיים של המפיץ וזאת בתנאי שיחתום על הסכם מפיץ עצמאי זה.

ובזאת באתי על החתום, **פרטי המבקש להיות מפיץ עצמאי:**

שם פרטי:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ שם משפחה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מספר תעודת זהות:\_\_\_\_\_\_\_\_\_\_\_\_\_\_\_\_\_\_\_ תאריך לידה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

טלפון נייד:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ דוא"ל:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

בחתימה על מסמך זה אני מאשר לחברה לשלוח לי הודעות לטלפון הנייד ו/או לאימייל המופיעים כאן.

שם נותן החסות: \_\_\_\_\_\_\_\_\_\_\_\_\_\_\_\_\_\_\_\_\_ מספר נותן החסות בחברה:\_\_\_\_\_\_\_\_\_\_\_\_\_\_\_\_\_\_\_\_\_

חובה לציין שם ו/או מספר של נותן החסות

**כתובת למשלוח מוצרים:** מדינה: \_\_\_\_\_\_\_\_\_\_\_ שם הישוב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

רחוב ומספר הבית:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מיקוד:\_\_\_\_\_\_\_\_\_\_\_\_\_\_\_\_\_\_

תאריך:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

במידה והמפיץ נרשם כתאגיד: שם התאגיד:\_\_\_\_\_\_\_\_\_\_\_\_\_\_\_\_\_ מספר תאגיד:\_\_\_\_\_\_\_\_\_\_\_\_\_\_\_\_\_\_\_\_

אני החתום מטה מצהיר בזאת כי אני בגיר, מעל גיל 18 וכי אני מורשה חתימה יחיד בשם התאגיד זה.

תאריך: \_\_\_\_\_\_\_\_\_\_\_\_\_\_\_\_\_\_\_\_\_\_ חתימה:\_\_\_\_\_\_\_\_\_\_\_\_\_\_\_\_\_\_\_\_\_\_\_\_